CELEX: 62021CN0689
Language: et
Date: 2021-11-16 00:00:00
Title: Kohtuasi C-689/21: Eelotsusetaotlus, mille on esitanud Østre Landsret (Taani) 16. novembril 2021 – X versus Udlændinge- og Integrationsministeriet

7.2.2022   
            
            
               ET
            
            
               Euroopa Liidu Teataja
            
            
               C 64/17
            
         
      Eelotsusetaotlus, mille on esitanud Østre Landsret (Taani) 16. novembril 2021 – X versus Udlændinge- og Integrationsministeriet
      (Kohtuasi C-689/21)
      (2022/C 64/27)
      Kohtumenetluse keel: taani
      
         Eelotsusetaotluse esitanud kohus
      
      Østre Landsret
      
         Põhikohtuasja pooled
      
      
         Kaebaja: X
      
         Vastustaja: Udlændinge- og Integrationsministeriet
      
         Eelotsuse küsimused
      
      
                  1.
               
               
                  Kas ELTL artikliga 20 koostoimes [harta] artikliga 7 on vastuolus sellised liikmesriigi õigusnormid, mis on vaidluse all põhikohtuasjas ning mille kohaselt kaotatakse üldjuhul selle liikmesriigi kodakondsus ex lege 22aastaseks saamisel, kui tegemist on väljaspool seda liikmesriiki sündinud isikutega, kes ei ole kunagi selles liikmesriigis elanud ega ole viibinud seal asjaoludel, mis tõendavad lähedast seotust selle liikmesriigiga, mistõttu isikud, kellel ei ole ka teise liikmesriigi kodakondsust, jäävad ilma liidu kodaniku staatusest ja selle staatusega kaasnevatest õigustest, võttes arvesse, et põhikohtuasjas vaidluse all olevatest õigusnormidest tuleneb, et:
                  
                              a)
                           
                           
                              lähedast seotust liikmesriigiga eeldatakse muu hulgas pärast üheaastast elamist selles liikmesriigis,
                           
                        
                              b)
                           
                           
                              kui kodakondsuse säilitamise taotlus esitatakse enne 22aastaseks saamist, võib saada loa liikmesriigi kodakondsuse säilitamiseks vähem rangetel tingimustel ning sellega seoses peavad pädevad asutused hindama kodakondsuse kaotamise tagajärgi, ja
                           
                        
                              c)
                           
                           
                              kui isik on saanud 22aastaseks, saab kodakondsuse taastada üksnes naturalisatsiooni korras, mille suhtes kehtib hulk tingimusi, sealhulgas asjaomases liikmesriigis pikemaajalise katkematu elamise nõue, kuigi selle liikmesriigi endiste kodanike puhul võib seda elamisperioodi mõnevõrra lühendada?